बता दें कि जिले में जारी खदानों में अवैध खनन को लेकर 7 माह पहले हो हल्ला मचा। जिसके बाद पैरी नदी में सीमावर्ती इलाका धमतरी जिले के मोहेरा घाट को धमतरी जिले से खनन के लिये आबंटन जारी कर दिया गया। इसे संयोग ही कहें कि इन दोनों जिले में खनिज विभाग का एक ही मुखिया है। मोहेरा से धमतरी जिले के लिये कोई भी सप्लाई नहीं होता है। जितनी भी गाड़ियां लगती है जिले के राजिम विधानसभा इलाके में रहने वाले कथित पहुंच वाले एक शख्स के इशारे पर लगती हैं। यहाँ दिन में नहीं के बराबर खनन होता है जबकि रत होते ही चेन मोन्टेन व जेसीबी जैसे बड़े मशीनों से खनन होता है।